2021 m. Taisomojo biudžeto Nr. 2 projekto (TBP) tikslas – suteikti papildomą finansavimą COVID-19 pandemijos prevencijai, pasirengimui jai ir reagavimui į ją, kaip siūloma Komisijos komunikatuose dėl Reagavimo į ekstremaliąsias sveikatos situacijas institucijos (HERA) inkubatoriaus, COVID-19: „Bendras kelias į saugų ir tvarų atvėrimą“ ir dėl skaitmeninio žaliojo pažymėjimo, ir atsižvelgiant į skubios paramos priemonę numatyti galimą tolesnių Europos iniciatyvų, susijusių su atsaku į COVID-19 grėsmę, poveikį biudžetui. Be to, TBP nustatomi būtini techniniai 2021 m. biudžeto pakeitimai, reikalingi atsižvelgiant į politinius susitarimus dėl sektoriams taikomų teisinių pagrindų, pasiektus 2020 m. gruodžio mėn. priėmus daugiametę finansinę programą (DFP), taip pat tam tikri patikslinimai, susiję su Išorės veiksmų garantijai skirtais atidėjiniais.

Atsižvelgdama į neatidėliotinus poreikius, susijusius su atsaku į COVID-19 grėsmę 2021 m., visų pirma finansuoti parengiamąjį darbą, susijusį su skaitmeniniais žaliaisiais pažymėjimais, pasitelkus „HERA inkubatorių“ intensyvinti sekoskaitą, nuotekų stebėseną ir specializuotas AT-PGR analizes, Komisija siūlo šiuo TBP Nr. 2 2021 m. padidinti skubios paramos priemonės asignavimus ir ES įnašą į Europos ligų prevencijos ir kontrolės centrą (ECDC), iš viso skiriant 216,2 mln. EUR įsipareigojimų asignavimų ir 208,1 mln. EUR mokėjimų asignavimų sumą. Be to, Komisija biudžeto valdymo institucijai pasiūlė iš Solidarumo ir neatidėliotinos pagalbos rezervo (SEAR) perkelti 121,5 mln. EUR sumą neatidėliotiniems ESI ir ECDC poreikiams patenkinti. Sumų paskirstymas abiem biudžeto priemonėms priklauso nuo to, kaip skubiai reikia gauti papildomą finansavimą. Atsižvelgdama į tai, Komisija dabartiniame biudžete taip pat nustatė keletą perskirstymo šaltinių, kurie sudaro apie 7,5 mln. EUR. Apskritai, kaip matyti iš toliau pateikiamos lentelės, 2021 m. su COVID susijęs papildomas finansavimas iš viso sudarys 345,2 mln. EUR.

Be to, atsižvelgiant į 2014–2020 m. DFP reglamento 10 straipsnio 1 dalies nuostatas, siūloma 2021 m. į Europos Sąjungos solidarumo fondo (ESSF) biudžeto eilutę perkelti 47 981 598 EUR įsipareigojimų ir mokėjimų asignavimų sumą, atitinkančią nepanaudotą 2020 m. asignavimų dalį.

2020 m. gruodžio mėn. Parlamentui ir Tarybai pasiekus susitarimą dėl Kosmoso programos reglamento, siūloma 2021 m. padidinti Europos Sąjungos kosmoso programos agentūros (EUSPA) darbuotojų skaičių – 41 papildomu etatu pagal etatų planą ir 11 deleguotųjų nacionalinių ekspertų, siekiant palengvinti ES kosmoso programos įgyvendinimą. Reglamentu, dėl kurio susitarė Parlamentas ir Taryba, EUSPA pavedamos reikšmingos papildomos užduotys, be kita ko, susijusios su paslaugų tęstinumo užtikrinimu ir infrastruktūros bei sistemų, pavyzdžiui, „Copernicus“, GALILEO / EGNOS ir palydovinio ryšio, saugumo užtikrinimu. Susiję papildomi biudžeto ištekliai bus perkelti Europos Sąjungos kosmoso programos agentūrai iš Kosmoso programos biudžeto eilučių, Komisijai atlikus savarankišką perkėlimą po to, kai bus priimtas Kosmoso programos reglamentas.

Komisija siūlo Europos ligų prevencijos ir kontrolės centrui (ECDC) suteikti pagrindinį vaidmenį stiprinant valstybių narių gebėjimus aptikti ir stebėti naujas SARS-CoV-2 virusų atmainas (toliau – sekoskaita). Pasiekus tikslą valstybėse narėse atlikti 5 proc. teigiamų testų rezultatų genomų sekoskaitą, bus lengviau nustatyti atmainas, stebėti jų plitimą tarp gyventojų ir tikrinti jų poveikį užkrečiamumui. Be to svarbu intensyvinti mokslinius tyrimus ir keitimąsi duomenimis apie atmainas.

Sumos EUR Biudžeto eilutė Pavadinimas Įsipareigojimų asignavimai Mokėjimų asignavimai 01 01 01 03 Kitos programos „Europos horizontas“ valdymo išlaidos — Netiesioginiai moksliniai tyrimai 2 009 364 2 009 364 02 01 30 01 Skaitmeninės Europos programos rėmimo išlaidos 63 623 63 623 02 03 03 01 Europos infrastruktūros tinklų priemonė (EITP) — Skaitmeninis sektorius 318 317 318 317 02 20 04 02 Veiksmai, kuriais remiama Europos energetikos politika ir energetikos vidaus rinka 91 425 91 425 03 01 01 01 Bendrosios rinkos programos (įskaitant MVĮ) rėmimo išlaidos −102 485 −102 485 03 02 04 01 Aukšto vartotojų apsaugos ir produktų saugos lygio užtikrinimas 210 000 210 000 03 02 06 Prisidėjimas siekiant aukšto žmonių, gyvūnų ir augalų sveikatos ir gerovės lygio 219 379 219 379 05 02 01 ERPF — Veiklos išlaidos 138 303 138 303 06 06 01 Programa „ES – sveikatos labui“ −4 508 102 −4 508 102 07 01 02 01 Programos „Erasmus+“ rėmimo išlaidos 889 025 889 025 07 05 01 „Kultūra“ −308 653 −308 653 07 05 02 „Media“ −573 212 −573 212 07 06 02 Piliečių aktyvumo ir dalyvavimo demokratiniame Sąjungos gyvenime skatinimas −2 582 865 −2 582 865 08 01 03 01 Europos jūrų reikalų ir žuvininkystės fondo rėmimo išlaidos 7 038 7 038 09 01 01 01 Aplinkos ir klimato politikos programos (LIFE) rėmimo išlaidos 183 656 183 656 20 01 02 01 Darbo užmokestis ir išmokos — Būstinė ir atstovybės 406 337 406 337 Iš viso −3 538 850 −3 538 850

Be to, NGEU pajamos, kurios siekia 6 901 457 EUR, yra skiriamos trijų vykdomųjų įstaigų (Europos inovacijų tarybos ir MVĮ reikalų vykdomosios įstaigos, Europos klimato, infrastruktūros ir aplinkos vykdomosios įstaigos ir Europos sveikatos ir skaitmeninės ekonomikos vykdomosios įstaigos) paramos eilutėms, kad būtų padengtos NGEU 2021 m. įnašo pagal programą „Europos horizontas“ panaudojimo administracinės išlaidos.

Biudžeto priede taip pat pateikiamos atnaujintos atitinkamų vykdomųjų įstaigų administracinės paramos eilučių biudžeto pastabos, kad būtų atsižvelgta į papildomus programos „Next Generation EU“ (NGEU) asignavimus programai „Europos horizontas“, kaip nurodyta 2020 m. gruodžio mėn. Vykdomųjų įstaigų komitetui pateiktuose dokumentuose.

4.3.Poveikis žmogiškiesiems ištekliams

Reglamente Nr. 58/2003 reikalaujama, kad bet koks užduočių perdavimas vykdomajai įstaigai būtų ekonomiškai efektyvus ir atitiktų patikimo finansų valdymo principą. Kaip nurodyta pirmiau, palyginti su patvirtintame 2021 m. biudžete naudotomis prielaidomis, vykdomosios įstaigos turės veiksmingai valdyti didesnius veiklos asignavimų paketus. Tai reiškia, kad, įskaitant darbuotojus, atliekančius su NGEU asignavimais susijusias įgyvendinimo užduotis, 2021 m. vykdomosiose įstaigose reikės dar 26 laikinųjų darbuotojų ir 79 sutartininkų, t. y. 105 etato ekvivalentų.

Siekdama užtikrinti, kad, perdavus papildomas programų valdymo užduotis, susijusias su 2021–2027 m. DFP, administracinės išlaidos biudžete nesikeistų visą 2021–2027 m. laikotarpį, Komisija sumažins savo žmogiškuosius išteklius, kad kompensuotų papildomus darbuotojų etatus vykdomosiose įstaigose. Panašiai atitinkamai bus sumažintos ir išlaidos, susijusios su įšaldytais etatais Komisijos etatų planuose dėl komandiravimo į vykdomąsias įstaigas.

Toliau pateikiamoje lentelėje parodyta, kaip Komisija siūlo per visą 2021–2027 m. laikotarpį ir konkrečiai 2021 m. kompensuoti papildomus vykdomųjų įstaigų žmogiškuosius išteklius:

Didesnių žmogiškųjų išteklių vykdomosiose įstaigose kompensavimas Žmogiškieji ištekliai (etato ekvivalentais) 2021 Žmogiškieji ištekliai (etato ekvivalentais) 2021–2027 Padidinti žmogiškieji ištekliai šešiose vykdomosiose įstaigose dėl tolesnio užduočių perdavimo, palyginti su 2020 m. leistuoju dydžiu +445 +679 Sumažinti 7 išlaidų kategorijos žmogiškieji ištekliai dėl užduočių, kurias dabar valdo Komisija, perdavimo −31 −58 Sumažinti kitų išlaidų kategorijų žmogiškieji ištekliai dėl užduočių, kurias dabar valdo Komisija, perdavimo −139 −368

2021 m. Komisija taip atsižvelgs į užduočių perdavimo vykdomosioms įstaigoms poveikį:

·7 išlaidų kategorija. Europos viešasis administravimas

-20 etatų bus kompensuota iš Komisijos etatų plano: įšaldyta 16 etatų, kad būtų galima papildomai komandiruoti darbuotojų iš Komisijos į vykdomąsias įstaigas, ir etatų skaičius sumažintas keturiais etatais. Be to, išorės darbuotojų, kuriems atlygis mokamas iš bendrojo biudžeto, skaičius bus sumažintas 11 sutartininkų.

-Veiklos etatų planui skirtas 2021 m. atlyginimų biudžetas jau atspindi užduočių perdavimo paketo poveikį, nes atitinkamas sumažinimas jau buvo įtrauktas į Taisomąjį raštą Nr. 1/2021. Atitinkami bendrojo biudžeto administraciniai asignavimai dabar bus sumažinti 0,45 mln. EUR.

·Netiesioginiai moksliniai tyrimai

-72 etatai bus kompensuoti iš Komisijos netiesioginių mokslinių tyrimų etatų plano, įšaldant 48 etatus, kad būtų galima papildomai komandiruoti darbuotojų iš Komisijos į vykdomąsias įstaigas, ir sumažinus etatų skaičių 24 etatais. Be to, išorės darbuotojų, kuriems atlygis mokamas iš netiesioginiams moksliniams tyrimams skirtų lėšų, skaičius bus sumažintas 57 sutartininkais. Be to, atsižvelgiant į ankstesnį užduočių perdavimo paketą, 2 įšaldyti su moksliniais tyrimais susiję etatai bus atlaisvinti, taigi, jie bus išbraukti iš etatų plano.

-Atitinkami asignavimai, numatyti šių pareigūnų ir išorės darbuotojų atlyginimams atitinkamose netiesioginiams moksliniams tyrimams skirtose biudžeto eilutėse, Komisijai atlikus savarankiškus perkėlimus bus sumažinti atitinkamai 6,9 mln. EUR ir 2,4 mln. EUR.

·Tiesioginiai moksliniai tyrimai

-Komisijos tiesioginių mokslinių tyrimų etatų plane numatytas etatų skaičius bus sumažintas 10 etatų, o reikiamas kompensavimas siekiant atsižvelgti į užduočių perdavimo paketą bus užbaigtas 2022 m.

Pataisyti etatų planai pateikti biudžeto priede.

5. Bendrosios įmonės